ในโอกาสพิเศษกับคนพิเศษ ทางโอ้กะจู๋ก็ได้มีตะกร้าผักแจกเพียงแค่พาพ่อมารับประทานอาหารที่โอ้กะจู๋ค่ะ   หลังจากที่ได้ต่อเติมร้าน ก็มีมุมใหม่ๆให้เราได้เลือกนั่งตามใจชอบกันเลยทีเดียว ไม่ว่าจะเป็นบรรยากาศชิวๆแบบ open air หรือจะเป็นส่วนตัวๆในห้องแอร์ แล้วแต่ความชอบเลยค่ะ ส่วนเมนูอาหารนั้นทางร้านก็มีเมนูใหม่เพิ่มมาในบางรายการ แต่ยังคงความอร่อยและปริมาณที่คุ้มค่ากับราคา ในวันนี้ได้ลองเลือกทานปลาชุปอัลมอนด์ทอด เสิร์ฟมาพร้อมเฟร้นฟรายและผักสลัดกองโตค่ะ ได้เยอะมากทานไม่หมดเลยทีเดียว ต่อด้วยข้าวอบปลาดอลลี่ทอด พร้อมกับน้ำจิ้มซีฟู้ด ให้ความลงตัวแบบไม่น่าเชื่อเลย เมนูสุดท้ายที่แทบทุกโต้ะต้องสั่งคือ สลัดผลไม้ค่ะ ผลไม้หลายอย่างรวมกันในผลเมล่อน ราดด้วยน้ำสลัดชุ่มฉ่ำเลยทีเดียวค่ะ อาหารก็ดี พนักงานที่ร้านก็คอยดูแลลูกค้าอย่างทั่วถึงเลยค่ะ ประทับใจมากๆ ☺️